
A V I Z

asupra propunerii legislative pentru modificarea anexei la Legea nr. 630/2002 Legea cinematografiei



În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru modificarea anexei la Legea nr. 630/2002 Legea cinematografiei, trimisă cu adresa nr. P.l.- x 92 din 22 februarie 2006, înregistrată sub nr. 31/165 din  23 februarie 2006.


Camera  Deputaţilor  este Cameră decizională.



Senatul a respins propunerea legislativă în şedinţa din 15 februarie 2006.



Guvernul, prin adresa nr. 3075 din 05.12.2005, nu susţine adoptarea iniţiativei legislative, menţionând faptul că Ordonanţa Guvernului nr. 39/2005 privind cinematografia a abrogat Legea nr. 630/2002, cu modificările şi completările ulterioare, ceea ce înseamnă că prezenta propunere legislativă este lipsită de obiect de reglementare.


Potrivit prevederilor art. 61 din Regulamentul Camerei Deputaţilor, comisia a dezbătut propunerea legislativă menţionată mai sus în şedinţa din 8 martie 2006.



Membrii comisiei au examinat propunerea legislativă, expunerea de motive, punctul de vedere al Guvernului şi avizul favorabil al Consiliului Legislativ nr. 986/18.07.2005.



În urma dezbaterilor, cu unanimitate de voturi, s-a hotărât avizarea negativă a propunerii legislative.


În raport de obiectul şi conţinutul său, propunerea legislativă  face parte din categoria legilor ordinare.

